Au apărut stenograme explozive din Dosarul Torțelor de la Rapid! Discuțiile interceptate de anchetatori îi surprind pe Daniel Niculae, mâna dreaptă a lui Dan Șucu, și pe Liviu Ungurean ("Bocciu"), liderul galeriei Rapidului în timp ce stabileau cum să aducă materiale pirotehnice la derby-ul cu FCSB din 9 martie. După apariția documentelor, acționarul majoritar de la Rapid, Dan Șucu, a avut o criză de nervi și a refuzat să comenteze, motivând că este plecat din țară.
Stenogramele sunt din ziua meciului cu FCSB, de pe 9 martie. Partida câștigată de Rapid cu 4-0 a început cu un arsenal pirotehnic al giuleștenilor de pe stadion. În discuția dintre Niculae, președintele Rapidului, și "Bocciu", apare și numele lui Sebastian Colțescu, arbitrul VAR al meciului.
Șeful galeriei de la Rapid și alți 15 suspecți, reținuți. Un jurnalist sportiv aruncă bomba în scandal: patronul Dan Șucu ar putea avea probleme dacă apar niște interceptări. Legături suspecte cu un fost ofițer MAI. Prima reacție a patronului rapidist – VIDEO
La data de 27.01.2024, la ora 16:16:51, Ungurean Georgian-Liviu ia legătura cu Niculae George-Daniel, președintele clubului Rapid, căruia îi cere sprijin financiar pentru a achiziționa materiale pirotehnice, acesta fiind de acord, așa cum rezultă din discuția evidențiată mai jos:
UNGUREAN GEORGIAN LIVIU: Păi, trebuie, nu?! Ia zi-mi, vii cu mine, dacă batem diseară, la două sute de torțe?
NICULAE GEORGE DANIEL: … Da, frate, facem cumva! Cum!?
UNGUREAN GEORGIAN LIVIU: Daa?! Împărțim, că eu am pus și aseară de la mine și pun mereu și … lângă mine nu e nimeni și nu pot nici eu să țin în cursă la nesfârșit.
NICULAE GEORGE DANIEL: Da, mă, găsim! Cum să nu facem?
UNGUREAN GEORGIAN LIVIU: Da?! Zic, stai, mă, că-l sun pe fratele meu, pe Nico. Și ținem amândoi!
NICULAE GEORGE DANIEL: Normal! Facem, dă-le-n …!
UNGUREAN GEORGIAN LIVIU: Punem amândoi câte cinci sute, cinci sute eu, cinci sute (n.r. lei) tu și aia e!
NICULAE GEORGE DANIEL: Da, nu-i problemă!
UNGUREAN GEORGIAN LIVIU: Că vreau, dacă vin ăștia, să aprindem toată peluza! Ești nebun!?
NICULAE GEORGE DANIEL: Da, da!
În ziua de 09.03.2024, la ora 13:59:13, discuție între Liviu Ungurean și Daniel Niculae
UNGUREAN LIVIU-GEORGIAN: Da, prezidente!
NICULAE GEORGE DANIEL: Verde!
UNGUREAN GEORGIAN LIVIU: Da?
NICULAE GEORGE DANIEL: Verde, verde!
UNGUREAN GEORGIAN LIVIU: Bine, tată!
NICULAE GEORGE DANIEL: La (n.r. și) cincizeci și cinci dăm drumul la imn. Probabil o să intre… pe strofa trei!
UNGUREAN GEORGIAN LIVIU: Perfect!
NICULAE GEORGE DANIEL: Voi începeți să dați cu ale voastre! Cât durează? Cinci minute! Cât să dureze?
UNGUREAN GEORGIAN LIVIU: Perfect! Perfect, perfect!
NICULAE GEORGE DANIEL: Da. Nu… nu dă drumul! Si dacă dă drumul, își asumă… își asumă arbitrul! Dar am vorbit și cu COLȚESCU și a zis "Dați, bă, cu ce vreți!".
UNGUREAN GEORGIAN LIVIU: Da. Perfect!
NICULAE GEORGE DANIEL: Da?
UNGUREAN GEORGIAN LIVIU: Bine, tată!
NICULAE GEORGE DANIEL: Bine. Hai! Doamne ajută!
UNGUREAN GEORGIAN LIVIU: Hai! Pup! Pup!
NICULAE GEORGE DANIEL: Te pup! Pa, pa, pa!
UNGUREAN GEORGIAN LIVIU: Pa, pa, pa!
Planul pus la cale de Daniel Niculae și "Bocciu", înainte de Rapid – FCSB
În ziua de 09.03.2024, la ora 13:45:58, discuție între Liviu Ungurean și Daniel Niculae
UNGUREAN GEORGIAN LIVIU: Da, prezidente!
NICULAE GEORGE DANIEL: Ce faci? Te pup!
UNGUREAN GEORGIAN LIVIU: Ce naibii? Pregătiri! Alergături!
NICULAE GEORGE DANIEL: Cred!
UNGUREAN GEORGIAN LIVIU: E jale mare!
NICULAE GEORGE DANIEL: …(n.r. – neinteligibil)…
UNGUREAN GEORGIAN LIVIU: Tu ce faci?
NICULAE GEORGE DANIEL: Trei ore am dormit!
UNGUREAN GEORGIAN LIVIU: Eu am dormit două! Nici n-am putut să dorm, am moțăit.
NICULAE GEORGE DANIEL: Și eu la fel! Auzi? Am vorbit cu ION mai devreme. Ăștia… arbitrul îi cheamă… la fără șase minute îi cheamă. Până mai ies ei din vestiar, cam pe la fără cinci minute sunt pe holul ăla acolo, până coboară scările.
UNGUREAN GEORGIAN LIVIU: Așa.
NICULAE GEORGE DANIEL: Dăm drumul la… dăm drumul la fără cinci la imn, durează vreo trei și ceva. Că nu lăsăm până… ai văzut că îi lăsăm la a treia strofă jos și cântă tot stadionul.
UNGUREAN GEORGIAN LIVIU: Da.
NICULAE GEORGE DANIEL: E OK? E OK?
UNGUREAN GEORGIAN LIVIU: Păi… e OK! Dar să nu cumva… să nu care cumva să iasă ei, NICO! Că după aia m-o opri și pe mine să opresc meciul!
NICULAE GEORGE DANIEL: Ahh! Deci vrei măi… Păi, stai! Că oricum meciul nu începe până nu …(n.r. – neinteligibil)…
UNGUREAN GEORGIAN LIVIU: Păi, aia e! Păi, aia zic eu! Eu vreau… imnul să-l cântăm înainte să iasă ei. Și ei chiar când sunt în gura holului și încep să iasă, atunci să mă desfăsor.
NICULAE GEORGE DANIEL: Deci câte minute ai nevoie ca să… pentru asta?
UNGUREAN GEORGIAN LIVIU: Păi, nu știu cât! Cam… Cred că vreo trei, patru, cinci minute.
NICULAE GEORGE DANIEL: Păi … Arbitrul .. ăsta n-o să dea drumul la meci dacă vede că…(n.r. – neinteligibil)…
UNGUREAN GEORGIAN LIVIU: Păi, asta e ideea! Păi, asta e ideea!
NICULAE GEORGE DANIEL: Nu, nu, nu! Nu-i problemă! Important e să nu dăm în timpul … când după ce fluieră începutul!
UNGUREAN GEORGIAN LIVIU: Păi, eu ce spun? Păi, dar eu ce spun? Eu asta… Că nu vreau să opresc meciul! Că ne suspendă.
NICULAE GEORGE DANIEL: Nu! Asculta-mă! Dar dacă… dacă nu… Dacă voi dați, începeți dinainte …
UNGUREAN GEORGIAN LIVIU: Da.
NICULAE GEORGE DANIEL: Înainte să fluiere el, nu-i nebun să… să înceapă meciul pe petarde! El, n-ai văzut? Că e obligat să oprească! Pe petarde și pe artificii.
UNGUREAN GEORGIAN LIVIU: Păi, asta zic! Tu să bagi imnul… înainte să iasă jucătorii! Știi ce zic?
NICULAE GEORGE DANIEL: Păi… da, da, da! Imnul… nu! lmnul îl bag… ies pe ultimul, pe ultima strofă. Ai două minute până să fluiere el. Până să facă ei poze, oricum mai întârzie vreo trei-patru minute! Și dacă ăsta vede că sunt petarde și că sunt fumigene, o să rămână transmisiunea live și nu dă drumul la meci!
UNGUREAN GEORGIAN LIVIU: Păi, asta e ideea! Să vorbești tu cu el! Să tragă de timp!
NICULAE GEORGE-DANIEL: Hai că vorbesc acuma! Îl sun… și te sun eu un pic mai…
UNGUREAN GEORGIAN LIVIU: Haide! Pentru mine nu-i un impediment! Eu vreau să cântăm imnul, îți dai seama! Dar nu vreau să înceapă meciul! Că dacă începe meciul, după aia ți-l oprește și am luat suspendare!
NICULAE GEORGE DANIEL: Da, da, da!
UNGUREAN GEORGIAN LIVIU: Și nu vreau să fiu …
NICULAE GEORGE DANIEL: Nu, nu, nu!
UNGUREAN GEORGIAN LIVIU: Ai înțeles? Asta e ideea! Că în rest…
NICULAE GEORGE-DANIEL: Nu! Atât timp cât se dau astea înainte să se înceapă…
UNGUREAN GEORGIAN LIVIU: Și așa eu cred c-o să dea … (…) alea de pe la tribuna l. Că am înțeles că vin pe la meci azi. Și o să dea cu bombe. (…) Tre\" să gestionezi bine acolo! Să trimiți o echipă de bodyguarzi ca lumea. Să stea… să stea pe acolo pe ei!
NICULAE GEORGE DANIEL: De la a doua?
UNGUREAN GEORGIAN LIVIU: Da, ai noștri, da! Cică vin la meci astăzi și că vor să dea ei cu bombe, să dea cu morții lor!
NICULAE GEORGE-DANIEL: Păi, dar nu e OK! Dacă ei dau cu bombe, îi evacuăm!
UNGUREAN GEORGIAN LIVIU: Păi, asta e și ideea! Dau cu bombe, luați frumos și dați afară din stadion!
NICULAE GEORGE DANIEL: Păi, da! Hai că vorbesc cu ION și te sun înapoi! Ca să…
UNGUREAN GEORGIAN LIVIU: Bine!
NICULAE GEORGE DANIEL: Să fie… să vedem dacă e clar. Ca…
UNGUREAN GEORGIAN LIVIU: Bine, prezidente!
NICULAE GEORGE DANIEL: Dar ăla n-are voie să dea… N-are voie să dea drumul. Ții?
UNGUREAN GEORGIAN LIVIU: Păi, eu țin! Că de aia ți-am zis eu că eu vreau să încep chiar când ies!
NICULAE GEORGE DANIEL: Când ies…
UNGUREAN GEORGIAN LIVIU: Că după aia, ei ajung la mijlocul terenului, termin eu și într-un minut începe meciul, ții?
NICULAE GEORGE DANIEL: Păi da!
UNGUREAN GEORGIAN LIVIU: Eu mi-am calculat fiecare pas!
NICULAE GEORGE DANIEL: Păi, mi se pare că la un meci, tu cu FCSB-ul, tot așa! Ați… ați… au stat, s-a întârziat începerea meciului cu vreo două-trei minute! Tot din cauza… torțelor și…
UNGUREAN GEORGIAN LIVIU: Da, păi, au dat ei atunci!
NICULAE GEORGE DANIEL: Da. Nu-i problemă! Foarte bine! Dacă dă… atât timp cât nu… nu fluieră arbitrul și nu întrerupe meciul, e perfect!
UNGUREAN GEORGIAN LIVIU: Luăm decât amendă! Asta e ideea, știi?
NICULAE GEORGE DANIEL: Exact, exact! Exact. Hai că îl sun și te sun înapoi!
UNGUREAN GEORGIAN LIVIU: Bine!
NICULAE GEORGE DANIEL: Îl sun pe ION și …
UNGUREAN GEORGIAN LIVIU: Bine. Bine, Mister!
NICULAE GEORGE DANIEL: Hai! Pup!
UNGUREAN GEORGIAN LIVIU: Pup!